C 421/40
ET
Euroopa Liidu Teataja
4.11.2022
Toetuslepingu allkirjastamisega seotud tegevuste kirjeldus Neljas samm – aruandlus ja maksed.
Enne otsese eelarve täitmise alla kuuluva toetuse väljamaksete taotlemist komisjonilt või toetust andvalt asutuselt peab toetusesaaja esmalt deklareerima kulud jagatud eelarve täitmise alla kuuluva toetuse raames korraldusasutusele.
Korraldusasutus teatab toetusesaajale, kui kulud on jagatud eelarve täitmise raames komisjonile deklareeritud.
Mingil juhul ei tohiks kulusid kõigepealt lisada otsese eelarve täitmise alla kuuluva toetuse maksetaotlusse, kuna see muudaks need teise fondi puhul rahastamiskõlbmatuks. — Alles pärast seda, kui korraldusasutus on deklareerinud kulud komisjonile, laadib toetusesaaja/koordinaator e-toetusehaldussüsteemi üles korraldusasutusele esitatud deklaratsiooni koopia ja sisestab samal ajal teabe meetme rakendamise kohta, nagu on nõutud otsese eelarve täitmisega rakendatava programmi eeskirjades. — Kui eelarvevahendite käsutaja nõuab otsese eelarve täitmise alla kuuluva toetuse puhul finantsaruannete kohta tõendit, võib audiitor tugineda ka jagatud eelarve täitmise alla kuuluvate kulude audititõenditele niivõrd, kuivõrd need hõlmavad samu kulusid ja samu rahastamiskõlblikkuse tingimusi. — Mõlemad toetusi andvad asutused kontrollivad kulusid vastavalt oma kohaldatavatele eeskirjadele samamoodi nagu muude kui koostoimemeetmete puhul ja kui kulud kiidetakse heaks, korraldavad nad maksmise tavapärasel viisil.